Eveniment

Regele Mihai al României a retras nepotului său, Nicolae, titlul de ”Principe al României” şi l-a exclus pe acesta din Linia de Succesiune la Coroana României, potrivit unui comunicat de presă al casei regale.

”În ziua de 1 august 2015, Majestatea Sa Regele Mihai a semnat un document prin care a retras nepotului său Nicolae, fiul Principesei Elena, titlul de "Principe al României" şi calificativul de "Alteţă Regală". De asemenea, Regele a exclus pe Nicolae din Linia de Succesiune la Coroana României. Aceste hotărâri au intrat în vigoare în aceeaşi zi”, potrivit comunicatului de presă.

În comunicat nu se oferă o justificare mai amplă a deciziei, se menţionează doar că ”Familia Regală şi societatea românească din acele vremuri vor avea nevoie de o cârmuire sub semnul modestiei, bine cumpănită, cu principii morale, respect şi mereu cu gândul la ceilalţi” şi că ”Regele Mihai a luat deciziile de mai sus cu gândul la România timpurilor care vor veni după încheierea domniei şi vieţii fiicei sale, Margareta”.

Vedeţi AICI comunicatul integral